JayJayThrowThrow/commonwealth-wiki-mix huggingface dataset:
ಅನಸೂಯಾ ರಾಮರೆಡ್ಡಿ

ಅನಸೂಯಾ ರಾಮರೆಡ್ಡಿಯವರು ಕಾದಂಬರಿಕಾರ್ತಿ. ಇವರು ೧೯೨೯ರ ಡಿಸೆಂಬರ್ ೨೫ರಂದು ಚಿತ್ರದುರ್ಗದ ತುರುವನೂರು ಎಂಬಲ್ಲಿ ಜನಿಸಿದರು. ಇವರ ತಂದೆ ಎಂ. ರಾಮರೆಡ್ಡಿ ಸ್ವಾತಂತ್ರ್ಯ ಹೋರಾಟಗಾರರಾಗಿದ್ದರು. ತಾಯಿ ಮಂಗಳಮ್ಮ. ಬೆಳೆಗೆರೆ ಚಂದ್ರಶೇಖರ ಶಾಸ್ತ್ರಿಗಳು ಇವರ ಗುರುಗಳು. ಮಹಿಳಾ ಸಮಸ್ಯೆಗಳನ್ನು ಪ್ರಮುಖವಾಗಿಟ್ಟು ಕೊಂಡು ಮಹಿಳೆಯರಲ್ಲಿ ಜಾಗೃತಿ ಮೂಡಿಸಲು ಬರೆದ ಕಾದಂಬರಿಗಳೆ ಹೆಚ್ಚಾಗಿವೆ.
ಕೃತಿಗಳು

ಕಾದಂಬರಿ

* ಮೂರು ದಾರಿ
* ಮಮತೆಯ ಮಡಿಲು
* ಮಂದಾನಿಲ
* ಕುಲದೀಪಕ
* ಒಡೆದ ಹಾಲು
* ಇದಿರುಗಾಳಿ
* ಪಂಜರ
* ಪ್ರತೀಕ್ಷೆ
* ಮಡಿಲ ಮೊಗ್ಗು
* ಈಚಲು ವನ
* ಹರಿಗೋಲು
* ತೆರೆಗಳು
* ಬೆಳಕಿನ ಬಳ್ಳಿ
ಕಥಾಸಂಕಲನ

* ದಾರಿ ತೊರಿದ ದೇವಿಯರು ಮತ್ತು ಇತರ ಕಥೆಗಳು
* ಬಂದಿಯ ಬಿಡುಗಡೆ ಮತ್ತು ಇತರ ಕಥೆಗಳು
ನಾಟಕ

* ಮನೆಗೆ ಮೂರು ಮಾಣಿಕ್ಯ
ಜೀವನ ಚರಿತ್ರೆ

* ಗುರು ಗೋವಿಂದಸಿಂಹ
ಪ್ರಶಸ್ತಿ, ಗೌರವ

*ಪಂಜರಕ್ಕೆ ಕನ್ನಡ ಸಾಹಿತ್ಯ ಪರಿಷತ್ತಿನ ಪ್ರಶಸ್ತಿ ದೊರೆತಿದೆ.
ಉಲ್ಲೇಖಗಳು


ವರ್ಗ:ಕನ್ನಡ ಸಾಹಿತ್ಯ
ಅನಸೂಯಾ ರಾಮರೆಡ್ಡಿ
ವರ್ಗ:ಲೇಖಕಿಯರು
ಉಸ್ತಾದ ಬಾಲೇಖಾನ

ಉಸ್ತಾದ ಬಾಲೇಖಾನರು[ಜನನ: ೨೮ಅಗಸ್ಟ್ ೧೯೪೨ ಮರಣ: ೦೨ಡಿಸೆಂಬರ ೨೦೦೭] ಹಿಂದುಸ್ತಾನಿ ಸಂಗೀತದ ಶ್ರೇಷ್ಠ ಸಿತಾರವಾದಕರು.ಇವರು ಖ್ಯಾತವೆತ್ತ ಸಿತಾರ ವಾದಕ, ಸಿತಾರರತ್ನ ರೆಹಮತ್ ಖಾನರ ಮೊಮ್ಮಗ ಹಾಗು ಪ್ರೊ.ಕರೀಮಖಾನರ ಮಗ.
ಧಾರವಾಡ ಆಕಾಶವಾಣಿ ಕೇಂದ್ರದಲ್ಲಿ ಬಾಲೇಖಾನರು ಪ್ರಥಮ ದರ್ಜೆಯ ಕಲಾವಿದರಾಗಿದ್ದರು.
ಭಾರತ ಹಾಗು ವಿದೇಶಗಳಲ್ಲಿ ಕಚೇರಿ ನಡೆಯಿಸಿದ ಬಾಲೇಖಾನರಿಗೆ ೧೯೮೭ರಲ್ಲಿ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ ದೊರೆತಿದೆ. ಬಾಲೇಖಾನರಿಗೆ ಅವರ ೬೦ನೆಯ ಜನ್ಮದಿನದಂದು 'ಸಿತಾರ ನವಾಜ'ಎನ್ನುವ ಬಿರುದು ನೀಡಲಾಗಿದೆ.ಮಾರ್ಚ ೨೦೦೬ ರಲ್ಲಿ ಬಾಲೇಖಾನರಿಗೆ ೨೦೦೬ನೆಯ ಇಸವಿಯ ಪುಟ್ಟರಾಜ ಗವಯಿ ಪ್ರಶಸ್ತಿ ನೀಡಲಾಯಿತು.
ಜೀವನ ಯಾತ್ರೆ

*೧೯೬೮ರಲ್ಲಿ ಆಕಾಶವಾಣಿ ಕಲಾವಿದರಾದರು.
*೧೯೭೧ರಲ್ಲಿ ಆಕಾಶವಾಣಿ ನಿಲಯ ಕಲಾವಿದರಾಗಿ ನಿಯುಕ್ತಿ
*೧೯೭೧ರಲ್ಲಿ ಮೊದಲ ವಿದೇಶ ಯಾತ್ರೆ
*೧೯೮೭ರಲ್ಲಿ ಕನ್ನಡ ರಾಜ್ಯೋತ್ಸವ ಪ್ರಶಸ್ತಿ
*೨೦೦೩ರಲ್ಲಿ ೬೦ ವರ್ಷ ತುಂಬಿದಾಗ 'ಸಿತಾರ ನವಾಜ' ಬಿರುದು.
*೨೦೦೫ರಲ್ಲಿ 'ಪುಟ್ಟರಾಜ ಗವಾಯಿ ಸನ್ಮಾನ'.
ಬಾಲ್ಯ

ಬಾಲೇಖಾನರ ಮೂಲ ಹೆಸರು ಬಾಬು ಖಾನ್. ಅವರ ಅಜ್ಜ ಸಿತಾರ ರತ್ನ ರಹೀಮತ್ ಖಾನರು ಇವರನ್ನು ಬಾಲೆ(ಪುಟ್ಟ) ಎಂದು ಕರೆಯುತ್ತಿದ್ದರು. ಅದೇ ಅವರ ಜನಪ್ರಿಯ ಹೆಸರಾಗಿ ಚಾಲ್ತಿಯಲ್ಲಿ ಬಂದುಬಿಟ್ಟಿತು. ಬಾಲೇಖಾನರನ್ನು ಉತ್ತಮ ಗಾಯಕನಾಗಿಸಬೇಕೆಂದು ಅವರ ತಂದೆ ಪ್ರೊ. ಎ. ಕರೀಮಖಾನರ ಆಸೆಯಾಗಿತ್ತು. ಬಾಲೇಖಾನರು ಸಿತಾರಕ್ಕೆ ಆಕರ್ಷಿತರಾದಾಗ ತಂದೆ ಸಿಟ್ಟಿಗೆದ್ದಿದ್ದರು. ಒಂದು ವರ್ಷ ಸಿತಾರದಿಂದ ದೂರ ಇಟ್ಟಿದ್ದರು. ಆದರೂ ಮಗ ಛಲ ಬಿಡಲಿಲ್ಲ, ಮಗನ ಹಟಕ್ಕೆ ಮಣಿದು ಅಪ್ಪ ಸಿತಾರ ಕಲಿಸಲು ಆರಂಭಿಸಿದರು.
ಸಂಗೀತ ಮನೆತನ

ಬಾಲೇಖಾನರ ವಂಶದ ರಕ್ತದಲ್ಲೇ ಸಂಗೀತ ಹರಿಯುತ್ತಿತ್ತು. ಇವರ ಅಜ್ಜ, ಮುತ್ತಜ್ಜರು ಸಿತಾರ ವಾದನದಲ್ಲಿ ಉತ್ತರ ಭಾರತದಲ್ಲಿ ಪುಣೆಯಲ್ಲಿ ಹೆಸರು ಮಾಡಿದ್ದರು. ಇವರು ಏಳನೇಯ ತಲೆಮಾರಿನವರು. ತಮ್ಮ ಒಂಬತ್ತು ಮಕ್ಕಳ ಪೈಕಿ ಒಬ್ಬರನ್ನಾದರೂ ಗಾಯಕರನ್ನಾಗಿಸಬೇಕೆಂಬ ಅಪ್ಪ ಕರೀಮಖಾನರ ಆಸೆ ಪೂರೈಸಲಿಲ್ಲ. ೯ ಮಕ್ಕಳ ಪೈಕಿ ೭ ಜನರು ಸಿತಾರ ಕಲಿತು, ವೃತ್ತಿಯನ್ನಾಗಿ ಆರಿಸಿಕೊಂಡರು, ಇಬ್ಬರು ಮಾತ್ರ ಬೇರೆ ಉದ್ಯೋಗಗಳನ್ನು ಆರಿಸಿಕೊಂಡರು.
ಶಿಕ್ಷಣ

ಸಂಗೀತದಲ್ಲಿ ಮುಳುಗಿದ ಬಾಲೇಖಾನರು ಶಿಕ್ಷಣದಲ್ಲಿ ಹಿಂದುಳಿದರು. ೭ನೇಯ ತರಗತಿಯ ಉತ್ತರ ಪತ್ರಿಕೆಯಲ್ಲಿ, 'ನಾನು ಅಭ್ಯಾಸ ಮಾಡಿಲ್ಲ. ನನಗೇನೂ ಬರುವದಿಲ್ಲ. ಮುಂದಿನ ಇಯತ್ತೆಗೆ ಎತ್ತಿ ಹಾಕಿ, ಮುಂದಿನ ವರ್ಷ ಓದುವೆ' ಎಂದು ಬರೆದಿದ್ದರು. ಅಷ್ಟರಲ್ಲಾಗಲೇ ಸಂಗೀತ ಕ್ಷೇತ್ರದಲ್ಲಿ ಹೆಸರು ಮಾಡಿದ್ದರಿಂದ ಶಿಕ್ಷಕರು ಪ್ರೀತಿಯಿಂದಲೇ ಪಾಸು ಮಾಡಿದರು. ಎಸ್ಸೆಸ್ಸೆಲ್ಸಿವರೆಗೂ ಈ ಪ್ರೀತಿಯೇ ಅವರನ್ನು ಮುನ್ನಡೆಸಿಕೊಂಡು ಹೋಯಿತು. ೭ನೇಯ ತರಗತಿಯನ್ನು ಧಾರವಾಡದ ಬಾಸೆಲ್ ಮಿಷನ್ ಶಾಲೆಯಲ್ಲಿ, ೮ ಮತ್ತು ೯ನೆಯ ತರಗತಿಗಳನ್ನು ಪುಣೆಯಲ್ಲಿ ಮತ್ತು ೧೦ನೇಯ ತರಗತಿಯನ್ನು ಮತ್ತೆ ಧಾರವಾಡದಲ್ಲಿ ನಡೆಸಿದರು.
ಸಂಗೀತ ಯಾತ್ರೆ

ಬಾಲೇಖಾನರಿಗೆ ೧೩ವರ್ಷ ವಯಸ್ಸಾಗಿದ್ದಾಗ ಬೆಳಗವಿಯ ಆರ್ಟ್ಸ ಸರ್ಕಲ್ ನಡೆಸಿದ ಸಿತಾರ ವಾದನ ಸ್ಪರ್ಧೆಯಲ್ಲಿ ಪ್ರಥಮ ಸ್ಥಾನ ಗಿಟ್ಟಿಸಿದರು, ಅಲ್ಲಿ ಆರಂಭವಾದ ವಿಜಯ ಯಾತ್ರೆ ಅವರನ್ನು ಈವರೆಗೂ ಮುಂಚುಣಿಯಲ್ಲಿಯೇ ನಡೆಸಿತು.
ಸಂಗೀತ ಶೈಲಿ

ಅಜ್ಜನಂತೆ ನಿಧಾನಗತಿಯ ಅಲಾಪ, ಲಯಭದ್ಧ ಜೋಡ್, ರಭಸದ ಝಾಲಾದಲ್ಲಿ ಚರಮಗತಿ ಬಾಲೇಖಾನರ ಶೈಲಿಯ ಗುಣಗಳು. ಬಾಲೇಖಾನರದು, ಅಜ್ಜ ಸಿತಾರ ರತ್ನ ರಹೀಮತ್ ಖಾನರ ಪರಿಪೂರ್ಣಗೊಳಿಸಿದ ಗಾಯಕಿ ಅಂಗ ಶೈಲಿ. ಅಜ್ಜನ ವಿಶೇಷತೆಗಳನ್ನು ಕರಗತ ಮಾಡಿಕೊಂಡಿದ್ದರು ಎಂದು ಅವರ ಗೆಳೆಯ, ವಿಮರ್ಶಕ ಸದಾನಂದ ಕನವಳ್ಳಿ ಸ್ಮರಿಸುತ್ತಾರೆ.
ಶಿಷ್ಯರು

ಕರ್ನಾಟಕದಾದ್ಯಂತ ೧೬೨ ಜನ ಶಿಷ್ಯರು ಬಾಲೇಖಾನರಿಗಿದ್ದಾರೆ. ಅವರಲ್ಲಿ ವಿ. ಜಿ. ಮಹಾಪುರುಷ, ರಫೀಕ ನದಾಫ್ ಸಾಂಗ್ಲಿ, ಎನ್ ರಾಘವನ್, ಮಕ್ಕಳಾದ ರಫೀಕ್ ಖಾನ ಮತ್ತು ಶಫೀಕ್ ಖಾನ್, ಶ್ರೀನಿವಾಸ್ ಜೋಶಿ ಪ್ರಮುಖರು.

ಉಸ್ತಾದ ಬಾಲೇಖಾನರು ಧಾರವಾಡದಲ್ಲಿ ನೆಲೆಸಿದ್ದಾರೆ.

ವರ್ಗ:ಸಂಸ್ಕೃತಿ
ವರ್ಗ:ಸಂಗೀತ
ವಿಜಯಾ ದಬ್ಬೆ

ವಿಜಯಾ ದಬ್ಬೆ :- ಕನ್ನಡದ ಮೊಟ್ಟ ಮೊದಲ ಸ್ತ್ರೀವಾದಿ ಪ್ರವರ್ತಕ ಲೇಖಕಿ ಎಂಬ ಅಗ್ಗಳಿಕೆ ಇವರದು.
ವಿಜಯಾ ದಬ್ಬೆಯವರು ಹಾಸನ ಜಿಲ್ಲೆಯ ಬೇಲೂರಿನ ದಬ್ಬೆಯಲ್ಲಿ ೧೯೫೧ ಜೂನ್ ೧ ರಂದು
ಜನಿಸಿದರು. ದಿನಾಂಕ 23.02.2018 ಸಂಜೆ ನಿಧನರಾದರು.

ಇವರು ೧೨ಕ್ಕೂ ಹೆಚ್ಚು ಕೃತಿಗಳನ್ನು ಹಾಗು ೬೦ಕ್ಕೂ ಹೆಚ್ಚು ಲೇಖನಗಳನ್ನು ಪ್ರಕಟಿಸಿದ್ದಾರೆ. ಇವರ ಮೊದಲ ಕೃತಿ
ಇರುತ್ತವೆ ಕವನ ಸಂಕಲನಕ್ಕೆ ಉದಯೋನ್ಮುಖ ವರ್ಧಮಾನ ಪ್ರಶಸ್ತಿ ಲಭಿಸಿದೆ. ಇವರ ಇತಿಗೀತಿಕೆ ಕವನಸಂಕಲನಕ್ಕೆ ಧಾರವಾಡದ ಕರ್ನಾಟಕ ವಿದ್ಯಾವರ್ಧಕ ಸಂಘದ
೧೯೯೬ರ ಮಾತೋಶ್ರೀ ರತ್ನಮ್ಮ ಹೆಗ್ಗಡೆ ದತ್ತಿ ನಿಧಿಯ ತೃತೀಯ ಬಹುಮಾನ ಲಭಿಸಿದೆ.

ವಿಜಯಾ ದಬ್ಬೆಯವರು ಮೈಸೂರು ವಿಶ್ವವಿದ್ಯಾಲಯದ ಮಾನಸ ಗಂಗೋತ್ರಿಯ ಕನ್ನಡ ಅಧ್ಯಯನ ಸಂಸ್ಥೆಯಲ್ಲಿ ಅಧ್ಯಾಪಕಿಯಾಗಿದ್ದು, ಪುಸ್ತಕ ಪ್ರಕಟಣೆ ಸಾಹಿತ್ಯ ಪತ್ರಿಕೆಯ ಸಂಪಾದಕಿ ಸಹ ಆಗಿದ್ದರು.
ಪ್ರಶಸ್ತಿಗಳು

*ಕರ್ನಾಟಕ ಸರ್ಕಾರದ "ಅತ್ತಿಮಬ್ಬೆ ಪ್ರಶಸ್ತಿ"
*ಕರ್ನಾಟಕ ಲೇಖಕಿಯರ ಸಂಘದ "ಅನುಪಮಾ ಪ್ರಶಸ್ತಿ"
*ಕರ್ನಾಟಕ ಹಾಗೂ ಕೇಂದ್ರ ಸಾಹಿತ್ಯ ಅಕಾಡೆಮಿಯ ಗೌರವ
*ವರ್ಧಮಾನ ಪ್ರಶಸ್ತಿ
*ರತ್ನಮ್ಮ ಹೆಗಡೆ ಪ್ರಶಸ್ತಿ
*ಕನ್ನಡ ಸಾಹಿತ್ಯ ಪರಿಷತ್ತಿನ ಹಲವಾರು ದತ್ತಿ ಪ್ರಶಸ್ತಿಗಳು
ಕವನ ಸಂಕಲನಗಳು

*ಇರುತ್ತವೆ.(೧೯೭೫)
*ನೀರು ಲೋಹದ ಚಿಂತೆ.(೧೯೮೫)
*ತಿರುಗಿ ನಿಂತ ಪ್ರಶ್ನೆ.(೧೯೯೫)
ಪ್ರವಾಸ ಕಥನ

*ಉರಿಯ ಚಿಗುರು ಉತ್ಕಲೆ.
ಸಂಶೋಧನೆ

* ನಯಸೇನ
* ನಾಗಚಂದ್ರ ಒಂದು ಅಧ್ಯಯನ -(ಪಿಎಚ್ ಡಿ ಪ್ರಬಂಧ)
* ಹಿತೈಷಿಯ ಹೆಜ್ಜೆಗಳು
* ಸಾರಸರಸ್ವತಿ
* ಹಿತೋಫಿಯಾ ಹೆಜ್ಜೆಗಳು.
ವಿಮರ್ಶನ ಸಾಹಿತ್ಯ

* ಮಹಿಳಾ ಸಾಹಿತ್ಯ ಸಮಾಜ
* ನಾರಿ ದಾರಿ ದಿಗಂತ(೧೯೭೭)
* ಮಹಿಳೆ ಮತ್ತು ಮಾನವತೆ
* ಸಂಪ್ರತಿ
ಸಂಪಾದನೆಗಳು

* ಶ್ಯಾಮಲಾ ಸಂಚಯ
* ಹಿತೈಷಿಣಿಯ ಹೆಜ್ಜೆಗಳು
* ಸಾರಸರಸ್ವತಿ
* ವಿಜಯಾದಬ್ಬೆಯವರ ಸಮಗ್ರ ಸಾಹಿತ್ಯವನ್ನು ಅವರ ಶಿಷ್ಯೆ ಪ್ರೊ.ಎಸ್.ಡಿ.ಶಶಿಕಲಾ ಅವರು ಸಂಪಾದಿದ್ದಾರೆ.
ಅನುವಾದಗಳು

* ಮೇರಿ ಮೆಕ್ಲಿಯಾದ್ ಬೆಥೂನೆ
*ವಿಮೋಚನೆಯೆಡೆಗೆ
* ಗುರುಜಾಡ
ಉಲ್ಲೇಖಗಳು

ವರ್ಗ:ಚುಟುಕು
ವರ್ಗ:ಕನ್ನಡ ಸಾಹಿತ್ಯ
ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ:೧೯೫೨ ಜನನ
ಭುವನೇಶ್ವರಿ ಹೆಗಡೆ

ಭುವನೇಶ್ವರಿ ಹೆಗಡೆ ಕನ್ನಡ ಸಾಹಿತ್ಯದ ಹಾಸ್ಯಲೋಕದಲ್ಲಿ ಪ್ರಮುಖವಾದ ಹೆಸರು.೦೬-೦೫-೧೯೫೬ರಲ್ಲಿ ಜನಿಸಿದ ಭುವನೇಶ್ವರಿ ಹೆಗಡೆ, ಉತ್ತರ ಕನ್ನಡ ಜಿಲ್ಲೆ ಕತ್ರಗಾಲ ಗ್ರಾಮದವರು. ಇವರ ತಂದೆ ಶ್ರೀ ಗಣಪತಿ ಹೆಗಡೆ ಕತ್ರಗಾಲ, ತಾಯಿ ಗೌರಮ್ಮ. ತಮ್ಮ ಪದವಿ ವಿದ್ಯಾಭ್ಯಾಸವನ್ನು ಶಿರ್ಸಿಯ ಎಮ್.ಇ.ಎಸ್ ಕಾಲೇಜಿನಲ್ಲಿ ಪೂರೈಸಿ ಕನರ್ನಾಟಕ ವಿಶ್ವವಿದ್ಯಾಲಯ ಧಾರವಾಡದಲ್ಲಿ ಅರ್ಥಶಾಸ್ತ್ರದಲ್ಲಿ ಎಂ.ಎ ಸ್ನಾತಕೋತ್ತರ ಪದವಿ ಪಡೆದವರು. ಪತಿ ಶ್ರೀ ಶಂಭುಹೆಗಡೆ ಹಾಗು ಮಗಳು ಆಭಾ. ಇವರ ೫೦೦ಕ್ಕೂ ಮಿಕ್ಕ ಹಾಸ್ಯ ಪ್ರಬಂಧ ರಚನೆ ಕನ್ನಡದ ಎಲ್ಲ ಪ್ರಮುಖ ಪತ್ರಿಕೆ,ನಿಯತಕಾಲಿಕೆಗಳಲ್ಲಿ ಪ್ರಕಟಿತವಾಗಿವೆ.

ಪ್ರಸ್ತುತ ವಿಶ್ವವಿದ್ಯಾನಿಲಯ ಕಾಲೇಜು,ಮಂಗಳೂರು ಇಲ್ಲಿ ಅರ್ಥಶಾಸ್ತ್ರ ಪ್ರಾಧ್ಯಾಪಕಿಯಾಗಿದ್ದಾರೆ.
ಕೃತಿಗಳು
ರೇಡಿಯೋ ನಗೆ ನಾಟಕಗಳು
ಪಠ್ಯ ಪುಸ್ತಕಗಳಲ್ಲಿನ ಪ್ರಬ೦ಧಗಳು
ವಿಶೇಷ ಸಂಕಲನಗಳಲ್ಲಿನ ಲೇಖನಗಳು
ಸಮ್ಮೇಳನ / ಸನ್ಮಾನ / ಸಮಾರ೦ಭ / ಪ್ರಬ೦ಧ ಮ೦ಡನೆ

* ನವದೆಹಲಿಯ ಆಥರ್ಸ್ ಗಿಲ್ಡ್ ಆಫ್ ಇ೦ಡಿಯಾ ಮೀಟ್
* ತಂಜಾವೂರಿನ ಚತುರ್ದ್ರಾವಿಡ ಭಾಷಾ ಸಮ್ಮೇಳನ
* ನೈ ಕನ್ನಡ ಸಂಘ
* ಗೋವಾ ಕರ್ನಾಟಕ ಸಂಘ
* ಬಿಜಾಪುರ, ಗುಲ್ಬರ್ಗಾ, ಮೈಸೂರು, ಹಾಸನ, ಮೂಡಿಗೆರೆ, ಕುದುರೆಮುಖ ಚಿಕ್ಕಮಗಳೂರು ಭದ್ರಾವತಿ, ಶಿವಮೊಗ್ಗ ಶೃಂಗೇರಿ, ಹೊಸನಗರ, ಮೂಡಬಿದ್ರಿ, ತುಮಕೂರು, ಬೆಂಗಳೂರು, ಹಾನಗಾಲ್ಲ್, ಜೋಗ, ಸಿರಸಿ,ಧಾರವಾಡ, ಪುತ್ತೂರು, ಸುಳ್ಯ, ಉಡುಪಿ, ಮಣಿಪಾಲ, ಕಾಂತಾವರ, ಕುಂದಾಪುರ, ಮಂಜೇಶ್ವರ, ಕಾಸರಗೋಡು, ಬಂಟ್ವಾಳಗಳ ವಿವಿಧ ಸಂಘ ಸ೦ಸ್ಥೆಗಳಲ್ಲಿ ಉಪನ್ಯಾಸ ಪ್ರಬಂಧ.
ಅಂಕಣ-ಬರಹಗಳು

ವಿಶೇಷ ಸಾಧನೆ

* ಅಂತರಾಷ್ಟ್ರೀಯ ಸಾಧನಾಶೀಲ ಮಹಿಳೆಯರ ಕುರಿತಾದ ಪುಸ್ತಕ ರೆಫ಼ರೆನ್ಸ್ ಏಷ್ಯಾದಲ್ಲಿ ಹೆಸರು ಸೇರ್ಪಡೆಯಾಗಿದೆ.
ಸಾಹಿತ್ಯ ಸಮ್ಮೇಳನಗಳಲ್ಲಿ ಅತಿಥಿ /ಸ೦ಪನ್ಮೂಲ ವ್ಯಕ್ತಿ
ಮುನ್ನುಡಿ ಬರೆದ ಕೃತಿಗಳು

* ಹೆಂಡತಿ ಮತ್ತು ವೆಹಿಕಲ್ - ತುರುವೇಕೆರೆ ಪ್ರಸಾದ್
* ಕಲ್ಲಮ್ಮನ ಕ೦ಪೌ೦ಡ್ - ಶರಣಗೌಡ ಎರಡೆತ್ತಿನ
* ವಿಧುರನ ಒಸಗೆ - ಹಾಲಾಡಿ ಮಾರುತಿರಾವ್
* ಜಾಜಿಗಿಡದ ಗುಬ್ಬಿಗಳು - ಜಯಾ ಯಾಜಿ
* ಆಸೆಗಿಷ್ಟು ಬಣ್ಣ ಹಚ್ಚಿ - ಡಾ||ಮೀರಾ ಎಸ್
* ಹತ್ತೆಸಳು - ಕೊಡಗಿನ ಗೌರಮ್ಮ ಪ್ರಶಸ್ತಿ ವಿಜೇತ ಕಥಾ ಸಂಕಲನ
* ಅನುಕೂಲಕ್ಕೆ೦ದು ಅವತಾರ - ಮಲ್ಲಿಕಾರ್ಜುನ ಹುಲಗೆ ಬಾಳಿ
* ನಾನೂ ನನ್ನವಳೂ - ಪ್ರಕಾಶ್ ಪಯಣಿಗ
* ಕಾಣ್ಕೆ - ತೇಜಸ್ವಿನಿ ಹೆಗಡೆ
* ಅರೆಬೊಕ್ಕ ತಲೆಯವರು - ಎಚ್.ಎಸ್.ನವೀನ್ಕುಮಾರ್
* ಚುಟುಕು ಸಂಕಲನ - ಗಣೇಶ್ ಪ್ರಸಾದ್ ಜಿ
ಪ್ರಶಸ್ತಿ, ಪುರಸ್ಕಾರಗಳು

* ಟಿ. ಸುನಂದಮ್ಮ ಪ್ರಶಸ್ತಿ, ೨೦೨೩
ಉಲ್ಲೇಖಗಳು

ವರ್ಗ:ಲೇಖಕಿಯರು
ವರ್ಗ:೧೯೫೬ ಜನನ
ವರ್ಗ:ಕರ್ನಾಟಕ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ ಪುರಸ್ಕೃತರು
ವರ್ಗ:ಹವ್ಯಕ
ಜುಲೈ ೧

ಜುಲೈ ೧ - ಜುಲೈ ತಿಂಗಳ ಮೊದಲ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೧೮೨ನೇ ದಿನ(ಅಧಿಕ ವರ್ಷದಲ್ಲಿ ೧೮೩ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೧೮೩ ದಿನಗಳು ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೧೯೬೦ - ಸೊಮಾಲಿಯಾ ದೇಶಕ್ಕೆ ಸ್ವಾತಂತ್ರಯ.
* ೧೯೬೨ - ರ್ವಾಂಡ ದೇಶಕ್ಕೆ ಸ್ವಾತಂತ್ರ್ಯ.
* ೧೯೬೨ - ಬುರುಂಡಿ ದೇಶಕ್ಕೆ ಸ್ವಾತಂತ್ರ್ಯ.
* ೧೯೬೩ - ಅಮೇರಿಕ ದೇಶದಲ್ಲಿ ಜಿಪ್‍ಕೋಡುಗಳ ಬಳಕೆ ಜಾರಿ.
ಜನನಗಳು

* ೧೯೨೭ - ಭಾರತದ ಮಾಜಿ ಪ್ರಧಾನಮಂತ್ರಿ ಚಂದ್ರಶೇಖರ್
* ೧೯೪೯ - ಭಾರತೀಯ ಜನತಾ ಪಕ್ಷದ ಮಾಜಿ ಅಧ್ಯಕ್ಷರಾದ ಎಂ.ವೆಂಕಯ್ಯ ನಾಯ್ಡು
* ೧೯೬೦ - ಅಂತರಿಕ್ಷಯಾತ್ರಿ ಕಲ್ಪನಾ ಚಾವ್ಲ
ಮರಣಗಳು
ರಜೆಗಳು/ಆಚರಣೆಗಳು

* ರಾಷ್ಟ್ರೀಯ ವೈದ್ಯರ ದಿನ
* ಅಗಡಿ ನಾರಾಯಣ ಭಗವಾನರ ಜಯಂತಿ
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್ : ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ಜುಲೈನ ದಿನಗಳು
ವರ್ಗ:ಜುಲೈ
ಸರಿತಾ ಜ್ಞಾನಾನಂದ

ಸರಿತಾ ಜ್ಞಾನಾನಂದ ಅವರು ೧೯೪೩ ರಲ್ಲಿ ಬೆಂಗಳೂರು ಅಲ್ಲಿ ಜನಿಸಿದರು.ಕೆ.ಜಿ.ಎಫ್.ನ ಸಂತ ಮೇರಿ ಬಾಲಕರ ಪ್ರೌಢ ಶಾಲೆಯಲ್ಲಿ ಶಿಕ್ಷಕಿಯಾಗಿ ಕೆಲಸ ನಿರ್ವಹಿಸುತ್ತಿದ್ದಾರೆ.

ಸರಿತಾ ಜ್ಞಾನಾನಂದ ಇವರ ಕೃತಿಗಳು:
ಕಾದಂಬರಿಗಳು

*ಒಂದೂರಲ್ಲಿ ಒಬ್ಬ ನಿರ್ಮಲಾ
*ಪರಿಪೂರ್ಣ
*ತನ್ನ ಮೀನು ತಾನಾದ
*ಬೆಂಕಿಯ ಹೂ
*ವಿಷಗರ್ಭ
*ಪಾಕಿಸ್ತಾನದಲ್ಲಿ ಶಂಕರ್
*ಸಾವಿನ ಕರೆ
*ಬಂಧನಕ್ಕೆ ಬಂದ ಗಿಳಿ
ನಾಟಕಗಳು

*ಹೆಣ್ಣೇ ಹೆಚ್ಚು
*ಮೋಡಗಳು
*ನಾಯಿಕೊಡೆ
*ಯಕ್ಷಿಣಿ
*ಥ್ಯಾಂಕ್ಯು ಮಿಸ್ಟರ ಗ್ಲಾಡ್
ಪ್ರಬಂಧಗಳು

*ನಾರಿ ನಡೆದ ಬಂದ ದಾರಿ
*ಕ್ರೈಸ್ತರ ಪರ್ವ ದಿನಗಳು
*ಅಂಗೀರಸರು
*ಪಾಂಚಾಲ ಬ್ರಾಹ್ಮಣರು
ಮಕ್ಕಳ ಸಾಹಿತ್ಯ

*ಗಾಳಿ
*ಮೀರಾಬಾಯಿ
*ಅಶ್ವಘೋಷ
ಅನುವಾದ

*ಏರಿಳಿತದ ಹಾದಿಯಲ್ಲಿ
*ಅಷ್ಟಾವಕ್ರ (ಭಾಗ ೧,೨)
*ರಾಕ್ಷಸ
*ಥ್ರಿಲ್ಲರ್
*ಮರಣಮೃದಂಗ
*ಸ್ವರಬೇತಾಳ
*ಕರಿಗಂಬಳಿಯಲ್ಲಿ ಮಿಡಿನಾಗ
*ಒಬ್ಬ ರಾಧೆ ಇಬ್ಬರು ಕೃಷ್ಣರು
*ವಿದಾಯ
*ರಾಕ್ಷಸ ಸಂಹಾರ (ಭಾಗ ೧,೨)
*ವಿಶಾಲಿ ಕಲ್ಯಾಣಿ ವೈಭೋಗವೇ...
*ಸ್ಮಶಾನ ಭೈರವಿ
*ರಿವೇಂಜ್
*ಲೇಪಾಕ್ಷಿ,ಸಮುದ್ರಶ್ರೀ
*ಹಾಸ್ಯಕಾರಂಜಿ
*ಅಕ್ಷರಯಜ್ಞ (ಭಾಗ ೧,೨)
*ಸೂಪರ್ ಸ್ಟಾರ್ (ಭಾಗ ೧,೨)
*X ಕ್ಲಿನಿಕ್ (ಭಾಗ ೧,೨)
*ಸ್ಟಾರ್ ವಾರ್ಸ್
* ನಟನಾಶಿಲ್ಪ
*ಲವರ್

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ಬೇಲೂರು ರಾಮಮೂರ್ತಿ

ಬೇಲೂರು ರಾಮಮೂರ್ತಿಯವರ ಕೃತಿಗಳು:
ಕಾದಂಬರಿಗಳು

*ಅಭಿನೇತ್ರಿ * ಮಹಾಕವಿ ಮುದ್ದಣ
*ಅಭಿಶಾಪ * ಸಂಚು
*ಅಭಿಜ್ಞಾನ * ಕಪ್ಪು ನಕ್ಷತ್ರ
*ಅಯಸ್ಕಾಂತ * ವಿಷವೃತ್ತ
*ಅವಶೇಷ * ವಸಂತ ಸಂಭ್ರಮ
*ಅಲೆಗಳು * ಹೀಗೊಂದು ಸಾರ್ಥಕ ಬದುಕು
*ಎಂಥ ಪ್ರೇಮವಯ್ಯ * ಕಣ್ಣಾಮುಚ್ಚಾಲೆ
*ಪ್ರೇಮಪರ್ವತ * ನವಪಲ್ಲವ
*ಮತ್ತೆ ಬೆಳಗಿದ ಚಂದ್ರಮ * ಜೀವನ ಸಂಧ್ಯ
*ಮಂಗಳೆ ಬರಲಿಲ್ಲ * ಶೀತಲ ಸಮರ
ಕಿರುಕಾದಂಬರಿಗಳು

*ಅನರ್ಘ್ಯ ಪ್ರೇಮ
*ಅಗೋಚರ
*ಜೋಡಿರಾಗ
*ಅಪರಾಧಿ ನಾನಲ್ಲ
*ಸುಮಂಗಲೆ
*ಹೀಗೊಂದು ಸಾರ್ಥಕ ಬದುಕು
*ಅಮೃತಗಾನ
*ಅತಿಥಿ
*ಶರ್ಮಿಳ
*ಅಗ್ನಿಜ್ವಾಲೆ
*ಅಭಿಷೇಕ
*ಅರುಂಧತಿ
*ಸಂಬಂಧ ರಾಗ
*ಸ್ವರಸಂಗಮ
*ತೂಗುಸೇತುವೆ
*ಮುತ್ತಿನ ತೆನೆ
*ಸಮಾಗಮ
*ಕಾಣದ ಊರಲಿ
*ಎಂದೂ ನಿನ್ನವನೇ
*ಪ್ರೇಮನಿವೇದನೆ
*ಬದುಕು ಎಂದರೆ ಹೀಗೇ
*ಕಡಲಂಚಿನ ಚಂದ್ರಮ
*ನಲ್ಮೆಯ ನೆಲೆ
ಕಥಾಸಂಕಲನ

*ಪುಣ್ಯಕೋಟಿಯ ನಾಡಿನಲ್ಲಿ
*ಬೇಲೂರು ರಾಮಮೂರ್ತಿಯವರ ಆಯ್ದ ಕಥೆಗಳು
*ಕಥಾ ಕುಸುಮ
*ಕಥಾ ಕನ್ನಡಿ
*ಕಥಾ ಬಿಂಬ
*ಆಕಾಶದಿಂದ ಧರೆಗೆ

ಹಾಸ್ಯ ಸಂಕಲನಗಳು

* ಹಾಸ್ಯಪುಷ್ಪ - * ಹಾಸ್ಯ ನಗಾರಿ
*ನಗೆಜೋಗುಳ - * ಹಾಸ್ಯ ಸರೋವರ
*ಸೀಳ್ನಗು ಸಾಲು - * ಕಿಡಿಗಣ್ಣೋಟ
*ಹಾಸ್ಯ ಸುಗಂಧ - * ಹಾಸ್ಯ ನಿನಾದ
*ನಗೆ ತೇರು - * ಹಾಸ್ಯ ರಂಗೋಲಿ
*ಹದ್ನಾರಾಣೆ ಪ್ರೇಮ - * ಆಟ-ಊಟ-ಓಟ (ನಗೆಹನಿಗಳ ಸಂಗ್ರಹ )
*ಹಾಸ್ಯೋದ್ಯಾನ - * ಸಮಗ್ರ ಹಾಸ್ಯ (೧೨೦ ಹಾಸ್ಯ ಲೇಖನಗಳ ಸಂಗ್ರಹ )
*ನಗೆ ಚಿತ್ತಾರ - * ಟೈಮ್ ಪಾಸ್ ಜೋಕ್ಸ್ ( ನಗೆಹನಿಗಳ ಸಂಗ್ರಹ)
*ಕಿಡಿನೋಟದ ಕುಡಿಮಾತು - * ಸಖತ್ ಕಾಮಿಡಿ ಬಿಟ್ಸ್ ( ನಗೆ ಪ್ರಸಂಗಗಳು )
*ಜಾಲಿಜಾಲಿ ಜೋಕಾಲಿ - * ಹಾಸ್ಯ ನಕ್ಷತ್ರ
*ಸಮೃದ್ದ ಹಾಸ್ಯ -
(೧೦೮ ನಗೆಲೇಖನಗಳ ಸಂಗ್ರಹ)

ವರ್ಗ:ಸಾಹಿತಿಗಳು
ಗಂಗಾ ಪಾದೇಕಲ್

ಗಂಗಾ ಪಾದೇಕಲ್ಲು

ಜನನ: ೦೧-೦೯-೧೯೪೮, ಪುತ್ತೂರು (ದಕ್ಷಿಣ ಕನ್ನಡ ಜಿಲ್ಲೆ)
ವೃತ್ತಿ: ಲೇಖಕಿ
ರಾಷ್ಟ್ರೀಯತೆ: ಭಾರತೀಯ
ಪ್ರಕಾರ/ಶೈಲಿ: ಸಣ್ಣಕಥೆ, ಕಾದಂಬರಿ, ಸಂಪಾದಿತ ಕೃತಿಗಳು
ವಿಷಯ:ಕನ್ನಡ
ಜನನ,ಜೀವನ:

೦೧-೦೯-೧೯೪೮ರಲ್ಲಿ ಜನಿಸಿದ ಗಂಗಾ ಪಾದೇಕಲ್ಲು (ಮೂಲ ಹೆಸರು: ಗಂಗಾರತ್ನ) ದಕ್ಷಿಣ ಕನ್ನಡ ಜಿಲ್ಲೆಯ ಪುತ್ತೂರಿನವರು. ಇವರ ತಂದೆ ಮುಳಿಯ ಕೇಶವ ಭಟ್ಟ, ತಾಯಿ ಸರಸ್ವತೀ ಅಮ್ಮ. ೭ನೇ ತರಗತಿಯವರೆಗಿನ ವಿದ್ಯಾಭ್ಯಾಸ. ತಮ್ಮ ೧೬ನೇ ವಯಸ್ಸಿನಲ್ಲಿ ಬಂಟ್ವಾಳ ಪಾಲ್ಲೂಕಿನ ಕನ್ಯಾನ ಸಮೀಪದ ಪಾದೇಕಲ್ಲಿನ ಕೃಷಿಕ ಮನೆತನದ 'ಮಾಧವ' ಎನ್ನುವವರೊಂದಿಗೆ ವಿವಾಹ. ಸವಿತಾ, ಅರುಣಾ ಎಂಬ ಇಬ್ಬರು ಹೆಣ್ಣು ಮಕ್ಕಳು. ತಮ್ಮ ೩೪ನೇ ವಯಸ್ಸಿನಲ್ಲಿ ಪತಿಯನ್ನು ಕಳೆದುಕೊಂಡರು.
ಗಂಗಾ ಪಾದೇಕಲ್ ಅವರ ಸಾಹಿತ್ಯ ಕೃತಿಗಳು:
ಕಥಾ ಸಂಕಲನಗಳು

*ಪುಲಪೇಡಿ ಮತ್ತು ಇತರ ಕಥೆಗಳು
*ಹೆಜ್ಜೆ ಮೂಡದ ಹಾದಿಯಲ್ಲಿ
*ಹೊಸಹೆಜ್ಜೆ
*ವಾಸ್ತವ
*ಕ್ಷಮಯಾ ಧರಿತ್ರಿ
*ನೆಲೆ ತಪ್ಪಿದ ಹಕ್ಕಿ
*ಮನ್ನಣೆಯ ದಾಹ
*ಈ ಪ್ರಜಾರಾಜ್ಯದೊಳಗೆ
*ಸಂಕ್ರಮಣ
ಕಾದಂಬರಿಗಳು:

*ಹೊನ್ನಳ್ಳಿಯಲ್ಲೊಮ್ಮೆ
*ಸೆರೆಯಿಂದ ಹೊರಗೆ
*ಪಯಣದ ಹಾದಿಯಲ್ಲಿ
*ಮೌನರಾಗಗಳು
*ಬಂಗಾರದ ಜಿಂಕೆಯ ಹಿಂದೆ
*ಇನ್ನೊಂದು ಅಧ್ಯಾಯ
*ಅದೃಷ್ಟ ರೇಖೆಗಳು
*ಕನಕಾಂಬರಿ
*ಮೂರು ಕಿರುಕಾದಂಬರಿಗಳು
*ಸೆರಗಿನ ಕೆಂಡ
ಸಂಪಾದಿತ ಕೃತಿಗಳು:

*೧೯೯೪ - ಆಯ್ದ ಕತೆಗಳು (ಕಸಾಪ)
*ಪ್ರತಿಬಿಂಬ - ಮುಳಿಯ ಕೃಷ್ಣಭಟ್ಟ - ಬದುಕು ಬರಹ
*ಮುಳಿಯ ಮೂಕಾಂಬಿಕ
*ಏರ್ಯ ಚಂದ್ರಭಾಗೀ ರೈ
ಪ್ರಶಸ್ತಿಗಳು

#'ಸೆರೆಯಿಂದ ಹೊರಗೆ' ಕಾದಂಬರಿಗೆ ಕನ್ನಡ ಸಾಹಿತ್ಯ ಪರಿಷತ್ತಿನ ಮಲ್ಲಿಕಾ ಪ್ರಶಸ್ತಿ
#ವನಿತಾ ಕಾದಂಬರಿ ಸ್ಪರ್ಧೆಯಲ್ಲಿ ದ್ವಿತೀಯ ಬಹುಮಾನ - 'ಇನ್ನೊಂದು ಅಧ್ಯಾಯ' ಕಾದಂಬರಿಗೆ
#ಅಕ್ಷಯ, ತುಷಾರ ಮಾಸಿಕಗಳಲ್ಲಿ ಬಹುಮಾನಗಳು - ವಿವಿಧ ಕತೆಗಳಿಗೆ
#ಪುಲಪೇಡಿ ಕತೆಯಾಧಾರಿತ ರೇಡಿಯೋ ನಾಟಕಕ್ಕೆ ರಾಷ್ಟ್ರೀಯ ನಾಟಕೋತ್ಸವದಲ್ಲಿ ಮೊದಲ ಬಹುಮಾನ
#ತಾಲ್ಲೂಕು, ಜಿಲ್ಲಾ ಮಟ್ಟದ ಹಲವು ಸಭೆ-ಸಮಾರಂಭಗಳಲ್ಲಿ ಪುರಸ್ಕಾರ.
#ರಾಜ್ಯೋತ್ಸವ ಪ್ರಶಸ್ತಿ
#ಕನ್ನಡ ಸಾಹಿತ್ಯ ಸಮ್ಮೇಳನದಲ್ಲಿ ಸನ್ಮಾನ
ಇತರೆ ವಿಷಯಗಳು

*ಇವರ ಕತೆಗಳು ಮಂಗಳೂರು ಆಕಾಶವಾಣಿಯಲ್ಲಿ ಪ್ರಸಾರವಾಗಿವೆ.
*ಇವರ 'ಹೊಸಹೆಜ್ಜೆ' ಕಥಾಸಂಕಲನ ಮಂಗಳೂರು ವಿಶ್ವವಿದ್ಯಾನಿಲಯದ ಪದವಿ ತರಗತಿಗೆ ಪಠ್ಯಪುಸ್ತಕವಾಗಿದೆ.
*'ಪುಲಪೇಡಿ' ಕತೆ ಇಂಗ್ಲಿಷ್ ಹಾಗೂ ತೆಲುಗಿಗೆ ಅನುವಾದವಾಗಿ ಪ್ರಕಟವಾಗಿದೆ.
*'ಪುಲಪೇಡಿ' ಕತೆ ರಂಗನಾಟಕವಾಗಿ ಪ್ರಯೋಗವಾಗಿದ್ದು, ಚಲನಚಿತ್ರಕ್ಕೂ ಆಯ್ಕೆಯಾಗಿದೆ.
ಉಲ್ಲೇಖಗಳು
ಎಚ್.ಎಸ್.ಪಾರ್ವತಿ

ಎಚ್.ಎಸ್.ಪಾರ್ವತಿಯವರು: - ೩-೦೨-೧೯೩೪ ರಂದು ಬೆಂಗಳೂರಿನಲ್ಲಿ ಜನಿಸಿದರು. ಇವರ ತಂದೆ ಎಚ್.ಶ್ರೀನಿವಾಸ ರಾವ್, ತಾಯಿ ಮಹಾಲಕ್ಷ್ಮಮ್ಮ. ಎಸ್.ಎಸ್.ಎಲ್.ಸಿ ಯವರೆಗೆ ಓದಿದರು.ನಂತರ ಆರ್ಥಿಕ ಪರಿಸ್ಥಿತಿ ಸರಿಯಿಲ್ಲದ ಕಾರಣ ಕಾಲೇಜಿಗೆ ಹೋಗಲಾಗದೇ ಹೊರವಿದ್ಯಾರ್ಥಿನಿಯಾಗಿ ಬಿ.ಎ ಮತ್ತು ಎಮ್.ಎ (ಹಿಂದಿ) (ಕಾಶಿ ವಿಶ್ವವಿದ್ಯಾನಿಲಯ)ಪದವಿಗಳನ್ನು ಪಡೆದರು. ಕನ್ನಡ ಸಾಹಿತ್ಯ ಪರಿಷತ್ತಿನ ಕನ್ನಡ ಜಾಣ ಪರೀಕ್ಷೆಯಲ್ಲಿ ತೇರ್ಗಡೆ. ಹಿಂದಿ ತರಗತಿಗಳ ಮೂಲಕ ಖ್ಯಾತ ಸಾಹಿತಿ ನಿರಂಜನ ಅವರ ಪರಿಚಯ. ಅವರ ಪ್ರೇರಣೆ ಮತ್ತು ಮಾರ್ಗದರ್ಶನದಿಂದಲೇ ಪರಾಜಯ ಎಂಬ ಹಿಂದಿ ಕಾದಂಬರಿಯ ಅನುವಾದ. ಹಲವಾರು ಪತ್ರಿಕೆಗಳಲ್ಲಿ ಸಣ್ಣ ಕಥೆಗಳು ಮತ್ತು ಕಿರುಲೇಖನಗಳ ಪ್ರಕಟಣೆ.
ಸ್ತ್ರೀ ಶೋಷಣೆಯ ವಿರುದ್ಧ ಧ್ವನಿ ಎತ್ತಿದ ಮೊದಲಿಗರಲ್ಲಿ ಎಚ್.ಎಸ್.ಪಾರ್ವತಿ ಒಬ್ಬರು. ಇವರ ಲೇಖನ ಮತ್ತು ಕಥೆಗಳು ಇದನ್ನೇ ಧ್ವನಿಸುತ್ತವೆ. ಆಕಸ್ಮಿಕವಾಗಿ ಆಕಾಶವಾಣಿಯಲ್ಲಿ ಉದ್ಯೋಗ ಲಭಿಸಿತು. ಅಲ್ಲೇ ಉದ್ಯೋಗಿಗಳಾಗಿದ್ದ ಎಮ್.ಎಸ್.ಶ್ರೀಹರಿಯವರನ್ನು ವಿವಾಹವಾದರು. ಮೂವತ್ತೆರಡು ವರ್ಷಗಳ ಕಾಲ ಆಕಾಶವಾಣಿಯಲ್ಲಿ ಸೇವೆ ಸಲ್ಲಿಸಿ ನಿವೃತ್ತಿ ಹೊಂದಿದರು. ಇವರು ಸಾಹಿತ್ಯ ಕ್ಷೇತ್ರದಲ್ಲಿ ಭಾಷಾಂತರಕಾರ್ತಿಯಾಗಿ ಗುರುತಿಸಲ್ಪಟ್ಟವರು. ಇವರು ಈವರೆಗೆ ೫೧ ಕೃತಿಗಳನ್ನು ಪ್ರಕಟಿಸಿದ್ದಾರೆ.
ಕಾದಂಬರಿಗಳು

*ನೇಸರು ನೆಳಲು
*ಜೀವನ ಜಾಲ
*ಜಬಾಲಾ
*ಗೂಡಿನಿಂದ ಗಗನಕ್ಕೆ
*ಇದು ಬರಿ ಬೆಳಗಲ್ಲ
*ಹಾವಿ ಏಣಿ ಆಟ
*ಒಂದು ಸಂವತ್ಸರ ಚಕ್ರ
*ಮಡಿಲು
*ಯುಗಪುರುಷ
*ನಂದ ನಂದನ
ಕಥಾ ಸಂಕಲನ

*ಹೆಣ್ಣು ಹೃದಯ
*ಬದಲಾದ ಪ್ರತಿಬಿಂಬ
*ಸ್ವರ ಅಪಸ್ವರ
*ಒಂಟಿ ಮೋಡ
*ನೆನಪು ಸಾಯಲಿಲ್ಲ
*ಸುಳಿ
*ಮಹಾಭಾರತದ ಉಪಕಥೆಗಳು
ಪ್ರಬಂಧ

* ಚಿಂತನ ಮಂಥನ
* ಸಾಹಿತ್ಯ-ಮಹಿಳಾ ದೃಷ್ಟಿ
*ಸಾಹಿತ್ಯ ಲಹರಿ
*ಓದಿನಾ ಒಳಗು
ಭಾಷಾಂತರ

*ಪರಾಜಯ
*ದುರ್ಗೇಶ ನಂದಿನಿ
*ತ್ಯಾಗಪತ್ರ ಮತ್ತು ಉದಯದೆಡೆಗೆ
*ಬಿಳಿರಕ್ತ
*ಮುಚ್ಚಿದ ಬಾಗಿಲು
*ಮಾಸಿದ ಸೆರಗು
*ದರ್ಬಾರಿ ರಾಗ
*ಬಂಟೀ
*ರಣ ಹದ್ದುಗಳು
*ಮಂದಹಾಸ
*ಫಣೇಶ್ವರನಾಥ ನೇಣಿ
*ಗಂಗೂತಾಯಿ
*ಪಂಜಾಬಿ ಲೋಕಕಥೆಗಳು
*ನನಗೆ ಚಂದ್ರ ಬೇಕು.
ಸಂಪಾದನೆ

*ಕನಸು-ನನಸು
*ಭಾರತಿ ತಿರುಮಲೆ ರಾಜಮ್ಮ -ಅಭಿನಂದನಾ ಗ್ರಂಥ
*ಸುನಂದಾಭಿನಂದನ-ಅಭಿನಂದನಾ ಗ್ರಂಥ
*ಜಿ.ನಾರಾಯಣ-ವಿಚಾರ
*ಕಬೀರ್ ಮತ್ತು ಸರ್ವಜ್ಞನ ವಚನಗಳು
*ಸುರಗಿ
*ಕನ್ನಡ ಸಾಹಿತ್ಯಕ್ಕೆ ಮಹಿಳೆಯರ ಕೊಡುಗೆ
*ಇಪ್ಪತ್ತನೆ ಶತಮಾನದಲ್ಲಿ ಕರ್ನಾಟಕ ಮಹಿಳೆಯರ ಸಾಧನೆ
ಜೀವನ ಚರಿತ್ರೆ

*ತಿರುಮಲೆ ರಾಜಮ್ಮ
*ಆರ್.ಕಲ್ಯಾಣಮ್ಮ ಜೀವನ
ರೇಡಿಯೋ ನಾಟಕ

ಕಥಾ ತರಂಗ(ಸಂಗ್ರಹ)

ಎಚ್.ಎಸ್.ಪಾರ್ವತಿಯವರಿಗೆ ಓದಿನಾ ಒಳಗು ಎನ್ನುವ ಪ್ರಬಂಧಕ್ಕಾಗಿ ಕನ್ನಡ ಸಾಹಿತ್ಯ ಪರಿಷತ್ ಪ್ರಶಸ್ತಿ ದೊರೆತಿದೆ.

ಎಚ್.ಎಸ್.ಪಾರ್ವತಿ
ಎಚ್.ಎಸ್.ಪಾರ್ವತಿ
ಪ್ರೇಮಾ ಭಟ್

ಪ್ರೇಮಾ ಭಟ್ ಇವರು ೧೯೪೧ ಸಪ್ಟಂಬರ ೨೨ರಂದು ಉಡುಪಿ ತಾಲೂಕಿನ ಹೆರ್ಗ ಗ್ರಾಮದಲ್ಲಿ ಜನಿಸಿದರು. ರಾಜ್ಯ ಸಚಿವಾಲಯದಲ್ಲಿ ಸೇವೆ ಸಲ್ಲಿಸಿದ್ದರು. ಇವರ “ಸುಜಾತ” ಕಾದಂಬರಿ “ಬೆಕ್ಕಿನ ಕಣ್ಣು” ಹೆಸರಿನಲ್ಲಿ ಚಲನಚಿತ್ರವಾಗಿದೆ.
ಕೃತಿಗಳು
ಕಾದಂಬರಿ

*ಹಸಿರು ಹೊನಲು
*ಕುಂಕುಮ ಶೋಭಿನಿ
*ಕೊನೆ
*ಸುಜಾತ
*ಪಲ್ಲta
*ಬಿದಿಗೆ ಚಂದ್ರ
ಕಥಾ ಸಂಕಲನ

*ಹೊಸ ಕಡತ
ಕವನ ಸಂಕಲನ

*ಮದುಮಗಳು
ಪುರಸ್ಕಾರ

ಕನ್ನಡ ಸಾಹಿತ್ಯ ಪರಿಷತ್ತಿನ ಮಹಿಳಾ ವರ್ಷದ ಪ್ರಶಸ್ತಿ, ಕರ್ನಾಟಕ ವಿದ್ಯಾವರ್ಧಕ ಸಂಘದ ಪ್ರಶಸ್ತಿ ಪಡೆದಿದ್ದಾರೆ.

ವರ್ಗ:ಸಾಹಿತಿಗಳು
ವರ್ಗ:ಲೇಖಕಿಯರು
ವರ್ಗ:ಕನ್ನಡ ಲೇಖಕಿಯರು
ಆಗಸ್ಟ್ ೩೧

ಆಗಸ್ಟ್ ೩೧ - ಆಗಸ್ಟ್ ತಿಂಗಳಿನ ೩೧ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೪೩ನೆ ದಿನ (ಅಧಿಕ ವರ್ಷದಲ್ಲಿ ೨೪೪ನೆ ದಿನ). ಈ ದಿನದ ನಂತರ ವರ್ಷದಲ್ಲಿ ೧೨೨ ದಿನಗಳು ಇರುತ್ತವೆ. ಈ ದಿನಾಂಕವು ಶನಿವಾರ ಅಥವಾ ಭಾನುವಾರ (ಪ್ರತಿ ೪೦೦ ವರ್ಷಕ್ಕೆ ೫೭ ಬಾರಿ) ಬರುವುದಕ್ಕಿಂತ ಸೋಮವಾರ, ಬುಧವಾರ ಅಥವಾ ಶುಕ್ರವಾರ (ಪ್ರತಿ ೪೦೦ ವರ್ಷಕ್ಕೆ ೫೮ ಬಾರಿ) ಹೆಚ್ಚಾಗಿ ಬರುತ್ತದೆ. ಮಂಗಳವಾರ ಅಥವಾ ಗುರುವಾರ (೫೬ ಬಾರಿ) ಬರುವುದು ಬಹಳವೇ ಅಪರೂಪ.
ಪ್ರಮುಖ ಘಟನೆಗಳು

*೨೦೧೪ - ಚೀನಾ ಹಾಂಗ್ ಕಾಂಗ್ ಪೂರ್ಣ ಸಾರ್ವತ್ರಿಕ ಮತದಾನದ ತಳ್ಳಿಹಾಕಲಾಯಿತು.
*೨೦೧೬ - ಬ್ರೆಜಿಲ್ನ ಅಧ್ಯಕ್ಷ ದಿಲ್ಮಾ ರೌಸ್ಸೆಫ್ ಛೀಮಾರಿಗೊಳಪಡಿಸಲಾಗಿದ್ದು, ಕಚೇರಿಯಿಂದ ತೆಗೆದು ಹಾಕಿದರು.
ಜನನ

*೧೯೦೭ - ರಾಮೋನ್ ಮ್ಯಾಗ್ಸೇಸೆ(೧೯೦೭-೧೯೫೭). ಇವರು ಫಿಲಿಪ್ಪೀನ್ಸ್ ಅಧ್ಯಕ್ಷರಾಗಿದ್ದರು.ಇವರ ನೆನಪಿಗಾಗಿ ಪ್ರತಿ ವರ್ಷ 'ಮ್ಯಾಗ್ಸೇಸೆ' ಪ್ರಶಸ್ತಿ ಕೊಡಲಾಗುತ್ತದೆ.
*೧೯೧೯ - ಭಾರತದ ಖ್ಯಾತ ಬರಹಗಾರ್ತಿ ಅಮೃತಾ ಪ್ರೀತಮ್.
*೧೯೬೩ - ರಿತುಪರ್ಣೋ ಘೋಷ್, ಭಾರತೀಯ ನಟ, ನಿರ್ದೇಶಕ, ಮತ್ತು ಚಿತ್ರಕಥೆಗಾರ.
ನಿಧನ

*೧೯೮೨ - ನಂಜನಗೂಡು ತಿರುಮಲಾಂಬಾ.
*೨೦೧೨ - ಕಾಶ್ಮೀರಮ್ ರಾಣಾ, ಭಾರತೀಯ ನ್ಯಾಯವಾದಿ ಮತ್ತು ರಾಜಕಾರಣಿ.
*೨೦೧೫ - ಟಾಮ್ ಸ್ಕಾಟ್, ಅಮೇರಿಕಾದ ಫುಟ್ಬಾಲ್ ಆಟಗಾರ.
ರಜೆಗಳು/ಆಚರಣೆಗಳು

*ರಾಷ್ಟ್ರೀಯ ಭಾಷೆ ದಿನ (ಮೊಲ್ಡೊವಾ)
*
ಹೊರಗಿನ ಸಂಪರ್ಕಗಳು

*ಇತಿಹಾಸದಲ್ಲಿ ಈ ದಿನ
*ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
*ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
*ಆನ್-ದಿಸ್-ಡೇ ತಾಣ


ವರ್ಗ:ಆಗಸ್ಟ್
ವರ್ಗ: ದಿನಗಳು
ಭಕ್ತಿ

ಹಿಂದೂ ಧರ್ಮದ ಪ್ರಮುಖ ನಂಬಿಕೆಗಳಲ್ಲಿ ಭಕ್ತಿಯು ಒಂದು.
ನವವಿಧ ಭಕ್ತಿಗಳು

*ಶ್ರವಣ ಭಕ್ತಿ
*ಕೀರ್ತನ ಭಕ್ತಿ
*ಸ್ಮರಣ ಭಕ್ತಿ
*ಪಾದಸೇವನ ಭಕ್ತಿ
*ಅರ್ಚನ ಭಕ್ತಿ
*ವಂದನ ಭಕ್ತಿ
*ದಾಸ್ಯ ಭಕ್ತಿ
*ಸಖ್ಯ ಭಕ್ತಿ
*ಆತ್ಮನಿವೇದನ ಭಕ್ತಿ
ಬಾಹ್ಯ ಸಂಪರ್ಕಗಳು

*Bhakti Poets: A History of Bhakti by Doris Jakobsh
*The full text of the Bhagavata Purana (Srimad-Bhagavatam)
*English Translation of Narada Bhakti Sutra
*Bhakti Live Channel
*Bhaktivedanta College's online study of bhakti books
*HariBhakt


ವರ್ಗ:ಹಿಂದೂ ತತ್ವಶಾಸ್ತ್ರದ ಪರಿಕಲ್ಪನೆ
ಪುನರ್ಜನ್ಮ

.]]

ಪುನರ್ಜನ್ಮವು ಆತ್ಮವು ಭೌತಿಕ ನಿಧನದ ನಂತರ ಹೊಸ ದೇಹದಲ್ಲಿ ಹೊಸ ಜೀವನವನ್ನು ಕಂಡುಕೊಳ್ಳುವ ಧಾರ್ಮಿಕ ಅಥವಾ ತತ್ವಶಾಸ್ತ್ರೀಯ ಸಿದ್ಧಾಂತವಾಗಿದೆ. ಹಿಂದೂ ಧರ್ಮದ ಪ್ರಕಾರ, ಹುಟ್ಟು-ಸಾವುಗಳ ಚಕ್ರದ ನಡುವಿನ ಆತ್ಮದ ಪಯಣಕ್ಕೆ ಪುನರ್ಜನ್ಮವೆನ್ನಲಾಗುತ್ತದೆ.ಇದು ಹಿಂದೂ ಧರ್ಮದ ತಿರುಳು ಕೂಡಾ ಆಗಿದೆ. ಇದು ಪ್ರಪಂಚದ ಅನೇಕ ಧಾರ್ಮಿಕ ಸಿದ್ದಾಂತಗಳಲ್ಲಿ ಹಾಗೆಯೇ ಸೈಬೀರಿಯಾ,ಪಶ್ಚಿಮ ಆಫ್ರಿಕಾ,ಉತ್ತರ ಅಮೇರಿಕ ಹಾಗೂ ಆಸ್ಟ್ರೇಲಿಯಗಳಲ್ಲಿರುವ ಹಲವಾರು ಬುಡಕಟ್ಟು ಜನರಲ್ಲಿ ಸಾಮಾನ್ಯ ನಂಬಿಕೆಯಾಗಿದೆ.
ಉಲ್ಲೇಖಗಳು
ಬಾಹ್ಯ ಸಂಪರ್ಕಗಳು

* Dharma, Transmigration & Reincarnation in the Vedas
* Rebirth According to Buddhism
* Did Plato Believe in Reincarnation?
* Wandering Souls: The Doctrine of Transmigration in Pythagorean Philosophy by Dr. James Luchte
* The Columbia Encyclopedia: Transmigration of Souls or Metempsychosis
* The Catholic Encyclopedia: Metempsychosis
* Jewish View of Reincarnation
* Was Reincarnation Removed from the Bible?
* Reincarnation According to Spiritism

ವರ್ಗ:ಹಿಂದೂ ಸಿದ್ಧಾಂತ
ವರ್ಗ:ತತ್ವಶಾಸ್ತ್ರ
ಜ್ಞಾನ

about the transmission of knowledge from one generation to the next (Ciudad Universitaria, Madrid, Spain)]]


ಜ್ಞಾನ ಅನ್ನುವುದು "ವಿಷಯಗಳ ಗ್ರಹಣ"(comprehension), "ಕಲಿಕೆ"(Learning), "ತಿಳುವಳಿಕೆ"(Understanding) ಇವನ್ನೆಲ್ಲಾ ಒಳಗೂಂಡು ಮನಸ್ಸು ಮಾಡುವ ಒಂದು ಪ್ರಕ್ರಿಯೆ. ಹೊರಗಿನ ಪ್ರಪಂಚದ ಎಷ್ಟೇ ಪ್ರಭಾವ ಇದ್ದರೂ ಕೂಡ, ಜ್ಞಾನ ಮನಸ್ಸಿನ ಒಳಗೆ ಮತ್ತು ಮನಸ್ಸಿನಲ್ಲಿ ಮಾತ್ರ ಆಗುವ ಪ್ರಕ್ರಿಯೆ. ಮಾಹಿತಿ ಅನ್ನೋದು ಗ್ರಹಿಸುವವನಿಗೆ ಸಮರ್ಪಕವಾಗಿ, ಸಂದರ್ಭಾನುಸಾರವಾಗಿ ನೀಡಲಾಗುವ ಒಂದು ಸಂದೇಶ.

* ವೇದಾಂತ ಜ್ಞಾನಕ್ಕೆ ಭಗವದ್ಗೀತಾ ತಾತ್ಪರ್ಯ ನೋಡಿ.


ವರ್ಗ:ಮನೋವಿಜ್ಞಾನ
ದಮಯಂತಿ ನರೇಗಲ್

ದಮಯಂತಿ ನರೇಗಲ್ ಇವರ ಅನೇಕ ಕತೆಗಳು ಮಯೂರ, ಕಸ್ತೂರಿ, ಕರ್ಮವೀರಗಳಲ್ಲಿ ಪ್ರಕಟಗೊಂಡಿವೆ.

ಇವರು ಧಾರವಾಡ ನಿವಾಸಿಗಳು.
ಕಾದಂಬರಿಗಳು

*ಕಲ್ಲು ಖಣಿಯಾಗು, ಕರಿಕೀ ಬೇರಾಗು
*ಯಯಾತಿ ಪ್ರಸಂಗ
ಕಥಾ ಸಂಕಲನಗಳು

*ಕತೆಯಾದಳು ಅಜ್ಜಿ
*ತಿಪ್ಪೆರಾಣಿ
ಪುರಸ್ಕಾರಗಳು

ಮಾಸ್ತಿ ಪ್ರಶಸ್ತಿ ದಶಮಾನೋತ್ಸವ ಕಾದಂಬರಿ ಸ್ಪರ್ಧೆಯಲ್ಲಿ ಯಯಾತಿ ಪ್ರಸಂಗಕ್ಕೆ ತೃತೀಯ ಬಹುಮಾನ ಲಭಿಸಿದೆ

ಬಿ.ವಿ.ಕಾರಂತ ರಂಗಪ್ರತಿಷ್ಠಾನದ ನಾಟಕ ಸ್ಪರ್ಧೆಯಲ್ಲಿದೇವರಿಲ್ಲದ ಗೋಡೆ ನಾಟಕಕ್ಕೆ ದ್ವಿತೀಯ ಬಹುಮಾನ ದೊರೆತಿದೆ.

ವರ್ಗ:ಕನ್ನಡ ಸಾಹಿತ್ಯ
ದಮಯಂತಿ ನರೇಗಲ್
ದಮಯಂತಿ ನರೇಗಲ್
ಕೃಷ್ಣಾನಂದ ಕಾಮತ್

ಡಾ. ಕೃಷ್ಣಾನಂದ ಕಾಮತ್ (೧೯೩೪ - ೨೦೦೨) ಖ್ಯಾತ ಸಾಹಿತಿ ಹಾಗೂ ವಿಜ್ಞಾನಿ. ಕನ್ನಡದಲ್ಲಿ ಅನೇಕ ವೈಜ್ಞಾನಿಕ ಮತ್ತು ಇತರ ಕೃತಿಗcsk best
ಪರಿಚಯ, ಶಿಕ್ಷಣ, ವೃತ್ತಿಜೀವನ

*ಕಾಮತರು ಮೂಲತಃ ಉತ್ತರಕನ್ನಡ ಜಿಲ್ಲೆಯ ಹೊನ್ನಾವರದವರು. ಜನನ ೧೯೩೪ ಇಸವಿ, ಸೆಪ್ಟೆಂಬರ್ ೨೯. ತಂದೆ ಲಕ್ಷ್ಮಣ ವಾಸುದೇವ ಕಾಮತ್, ತಾಯಿ ರಮಾಬಾಯಿ.
*ಕರ್ನಾಟಕ ವಿಶ್ವವಿದ್ಯಾಲಯದಲ್ಲಿ ಕೀಟ ವಿಜ್ಞಾನದಲ್ಲಿ ಎಂಎಸ್ಸಿ ಪದವಿ, ಅಮೇರಿಕಾದ ನ್ಯೂಯಾರ್ಕ್ ವಿಶ್ವವಿದ್ಯಾಲಯದಲ್ಲಿ ಪಿಎಚ್ ಡಿ (೧೯೬೫, ವಿಷಯ: ಪರಿಸರ ಮತ್ತು ಅರಣ್ಯ ವಿಜ್ಞಾನ)
*ರಾಜಸ್ಥಾನದ ಉದಯಪುರ ವಿಶ್ವವಿದ್ಯಾಲಯ್ದ ಜಾಬ್ನೇರ ಕೃಷಿ ಕಾಲೇಜಿನಲ್ಲಿ ಮೂರು ವರ್ಷಗಳ ಕಾಲ ಸೇವೆ.
*ಪಶ್ಚಿಮ ಬಂಗಾಳದ ಪ್ಲಾಸಿಯಲ್ಲಿ ಕಾಮನ್ ವೆಲ್ತ್ ಇನ್‌ಸ್ಟಿಟ್ಯೂಟ್ ಆಫ್ ಬಯಾಲಜಿಕಲ್ ಕಂಟ್ರೋಲ್ ಸಂಸ್ಥೆಯಲ್ಲಿ ಶಾಖೆಯ ಮೇಲ್ವಿಚಾರಕರಾಗಿ ಎರಡು ವರ್ಷ ಸೇವೆ.
*೧೯೭೧ ರಿಂದ ನೌಕರಿಗೆ ರಾಜೀನಾಮೆ ನೀಡಿ ವೈಜ್ಞಾನಿಕ ಛಾಯಾಚಿತ್ರಗ್ರಾಹಕರಾಗಿ ಸ್ವತಂತ್ರ ಜೀವನ.

ಕೃಷ್ಣಾನಂದ ಕಾಮತರು ಪ್ರವಾಸಕಥನ, ವಿಜ್ಞಾನ, ಜನಾಂಗೀಯ ಅಧ್ಯಯನ, ಕಲೆ, ಪರಿಸರ ಮೊದಲಾದ ವಿಷಯಗಳ ಬಗ್ಗೆ ಪುಸ್ತಕಗಳನ್ನೂ, ನೂರಾರು ಲೇಖನಗಳನ್ನೂ ಪ್ರಕಟಿಸಿದ್ದಾರೆ. ಕೃಷ್ಣಾನಂದ ಕಾಮತರ ಪತ್ನಿ ಶ್ರೀಮತಿ ಜ್ಯೋತ್ಸ್ನಾ ಕಾಮತ್ ಸಂಶೋಧಕಿ ಹಾಗು ಲೇಖಕಿ.
ಕೃತಿಗಳು

* ವಂಗದರ್ಶನ (ಬಂಗಾಲದ ಕುರಿತು)
* ಪ್ರೇಯಸಿಗೆ ಪತ್ರಗಳು
* ಮರುಪಯಣ
* ಪತ್ರ-ಪರಾಚಿ
* ಭಗ್ನಸ್ವಪ್ನ (ಕಾದಂಬರಿ)
* ನಾ ರಾಜಸ್ಥಾನದಲ್ಲಿ
* ಕಲೆ-ಕಾವಿಕಲೆ
* ಅಕ್ಷತ
* ಇರುವೆಯ ಇರುವು
* The Timeless Theater
* ಕಾಗೆಯ ಕಾಯಕ
* ಪ್ರವಾಸಿಯ ಪ್ರಬಂಧಗಳು
* ಕೊಂಕಣ್ಯಾಲಿ ಕಾವಿಕಲಾ (ಕೊಂಕಣಿ ಭಾಷೆ)

೧೯೭೬ ಒಂದು ವರ್ಷಕಾಲ ಕರ್ನಾಟಕ ಸಾಹಿತ್ಯ ಅಕಾಡೆಮಿಯ ಶಿಷ್ಯವೇತನ ಪಡೆದು ಮಧ್ಯಪ್ರದೇಶದಲ್ಲಿ ಗಿರಿವಾಸಿ ಜನಾಂಗಗಳ ಅಧ್ಯಯನ ಮಾಡಿ ಅಲ್ಲಿನ ಬಗ್ಗೆ ಮೂರು ಕೃತಿಗಳನ್ನು ರಚಿಸಿದ್ದಾರೆ.
* ಕಾಲರಂಗ
* ಬಸ್ತರ ಪ್ರವಾಸ (ಗಿರಿಜನರ ಪರಿಚಯ)
* ಮಧ್ಯಪ್ರದೇಶದ ಮಡಿಲಲ್ಲಿ

ಪರಿಸರ, ಪ್ರಾಣಿ, ಸಸ್ಯ ವಿಜ್ಞಾನದ ಕೃತಿಗಳನ್ನು ರಚಿಸಿದ್ದಾರೆ.
* ಪ್ರಾಣಿಪ್ರಪಂಚ
* ಪಶುಪಕ್ಷಿ ಪ್ರಪಂಚ
* ಕೀಟ ಜಗತ್ತು
* ಸಸ್ಯಪ್ರಪಂಚ
* ಸಸ್ಯ ಪರಿಸರ
* ಪ್ರಾಣಿ ಪರಿಸರ
* ಸರ್ಪಸಂಕುಲ
* ನಾನೂ ಅಮೆರಿಕೆಗೆ ಹೋಗಿದ್ದೆ (ಪ್ರವಾಸಕಥನ,೧೯೬೯)
ಪ್ರಶಸ್ತಿ ಮತ್ತು ಗೌರವಗಳು

* ರಾಜ್ಯ ಸಾಹಿತ್ಯ ಅಕಾಡೆಮಿ ಪ್ರಶಸ್ತಿ (ನಾನೂ ಅಮೆರಿಕೆಗೆ ಹೋಗಿದ್ದೆ, ಪ್ರಾಣಿಪರಿಸರ, ಬಸ್ತರ ಪ್ರವಾಸ ಕೃತಿಗಳಿಗೆ)
* ಗೌರೀಶ ಕಾಯ್ಕಿಣಿ ಪ್ರತಿಷ್ಠಾನದ ಪ್ರಶಸ್ತಿ (೧೯೯೪)
* ಟಿ.ಎಂ.ಎ. ಪೈ ಪ್ರತಿಷ್ಠಾನ ವಿಶೇಷ ಬಹುಮಾನ
* ಉತ್ತರ ಕನ್ನಡ ಜಿಲ್ಲಾ ಒಂಬತ್ತನೆಯ ಸಾಹಿತ್ಯ ಸಮ್ಮೇಳನದ ಅಧ್ಯಕ್ಷ (೧೯೯೭)
* ಕೆಲವು ಕೃತಿಗಳು ಬೆಂಗಳೂರು, ಕರ್ನಾಟಕ ವಿ.ವಿ.ದ ತರಗತಿಗಳಿಗೆ ಪಠ್ಯಗಳಾಗಿ ಆಯ್ಕೆ.
ನಿಧನ

ಕೃಷ್ಣಾನಂದ ಕಾಮತರು ೨೦೦೨ ಫೆಬ್ರುವರಿ ೨೦ರಂದು ನಿಧನರಾದರು.
ಉಲ್ಲೇಖಗಳು
ಹೊರಕೊಂಡಿಗಳು

* ಕೃಷ್ಣಾನಂದ ಕಾಮತ್, ಸಂಸ್ಕೃತಿ ಸಲ್ಲಾಪ, ಸೆಪ್ಟೆಂಬರ್ 28, 2013
* ಡಾ. ಕೃಷ್ಣಾನಂದ ಕಾಮತ್, ಕಣಜ
* 'ನಾನೂ ಅಮೇರಿಕೆಗೆ ಹೋಗಿದ್ದೆ' ಪುಸ್ತಕದ ಪಠ್ಯ, ಕಲಸೋಗರ, ಕಾಮತ್.ಕಾಂ
* ಕೃಷ್ಣಾನಂದ ಕಾಮತರ ಸಾಹಿತ್ಯವನ್ನು ಪಠ್ಯವಾಗಿಸಿ, ವಿಜಯವಾಣಿ ನ್ಯೂಸ್, ಡಿಸೆಂಬರ್ ೦೫, ೨೦೧೫

ವರ್ಗ:ಕನ್ನಡ ಸಾಹಿತಿಗಳು
ವರ್ಗ:ವಿಜ್ಞಾನ ಸಾಹಿತಿಗಳು
ಕೃಷ್ಣಾನಂದ ಕಾಮತ
ವರ್ಗ:೧೯೩೪ ಜನನ
ವರ್ಗ:೨೦೦೨ ನಿಧನ
ಸ್ವಾಮಿ ರಾಮಾನಂದ ತೀರ್ಥ

ಸ್ವಾಮಿ ರಾಮಾನಂದ ತೀರ್ಥರು ವಿಜಾಪುರ ಜಿಲ್ಲೆಯ ಸಿಂದಗಿಯಲ್ಲಿ ೧೯೦೩ ಜುಲೈ ೨೬ ರಂದು ಜನಿಸಿದರು.ಇವರ ತಂದೆ ಭವಾನರಾಯ ಬೇಡಗಿ. ರಾಮಾನಂದ ತೀರ್ಥರ ಹುಟ್ಟು ಹೆಸರು ವೆಂಕಟೇಶ. ತಮ್ಮ ಮೊದಲ ಹಂತದ ವಿದ್ಯಾಭ್ಯಾಸವನ್ನು ಇವರು ದೇವಳ ಗಾಣಗಾಪುರದಲ್ಲಿ ತಮ್ಮ ದೊಡ್ಡ ಅಕ್ಕ ಗಂಗಾಬಾಯಿಯ ಬಳಿಯಲ್ಲಿ ಮಾಡಿದರು. ಬಳಿಕ ಸೊಲ್ಲಾಪುರದ ನಾರ್ಥಕೋಟ ಮಾಧ್ಯಮಿಕ ಶಾಲೆಯಲ್ಲಿ ಓದುತ್ತಿದ್ದಾಗ ಅಲ್ಲಿ ಗಾಂಧೀಜಿ ಹಾಗು ಲೋಕಮಾನ್ಯ ತಿಲಕರ ದರ್ಶನ ಪಡೆದರು.

ತಿಲಕ ವಿದ್ಯಾಲಯದಿಂದ ಎಮ್.ಏ. ಪದವಿ ಪಡೆದ ಬಳಿಕ ಕಾರ್ಮಿಕ ಧುರೀಣ ಎನ್.ಎಮ್.ಜೋಶಿ ಅವರ ಕಾರ್ಯದರ್ಶಿಯಾಗಿ ದಿಲ್ಲಿಗೆ ತೆರಳಿದರು. ದಿಲ್ಲಿಯ ಹವಾಮಾನದಿಂದ ಬಳಲಿದ ವೆಂಕಟೇಶ ಅವರು ಹವಾ ಬದಲಾವಣೆಗೆಂದು ಉಸ್ಮಾನಾಬಾದ ಜಿಲ್ಲೆಯ ಹಿಪ್ಪರಗಾಕ್ಕೆ ಬಂದರು.ಅಲ್ಲಿ
ಹೈದರಾಬಾದ ನಿಜಾಮನ ರಾಜ್ಯವಿತ್ತು. ಸಾಮಾನ್ಯ ಪ್ರಜೆಗಳ ಮೇಲೆ ನಿಜಾಮ ಆಡಳಿತ ನಡೆಯಿಸುತ್ತಿದ್ದ ಅತ್ಯಾಚಾರದ ವಿರುದ್ಧ ರಾಮಾನಂದರು ಪ್ರಜೆಗಳನ್ನು ಸಂಘಟಿಸಿದರು. ಹೈದರಾಬಾದ ಕಾಂಗ್ರೆಸ್ ಪಕ್ಷ ಕಟ್ಟಿದರು.ಅತ್ಯಾಚಾರದ ವಿರುದ್ಧ ಹೋರಾಟಕ್ಕಿಳಿದರು. ನಿಜಾಮ ಸರಕಾರ ರಾಮಾನಂದರನ್ನು ಬಂಧಿಸಿ ಚಂಚಲಗುಡ್ಡಾ ಸೆರೆಮನೆಗೆ ಕಳಿಯಿಸಿತು.

೧೯೪೮ ಸಪ್ಟಂಬರ ೧೧ ರಿಂದ ಸಪ್ಟಂಬರ ೧೭ ರವರೆಗೆ ಜರುಗಿದ ಹೈದರಾಬಾದ ವಿಮೋಚನಾ ಕಾರ್ಯಾಚರಣೆ‍ಯ ನಾಯಕತ್ವವನ್ನು ಇವರು ವಹಿಸಿದರು. ಇವರ ನಿಸ್ವಾರ್ಥ ಸೇವೆಗಾಗಿ, ಆಂಧ್ರಪ್ರದೇಶ, ಮಹಾರಾಷ್ಟ್ರ ಮತ್ತು ಹೈದರಾಬಾದ್ ಕರ್ನಾಟಕದಲ್ಲಿ ಇವರನ್ನು ಪೂಜ್ಯ ಭಾವನೆಯಿಂದ ನೋಡುವ ಲಕ್ಷಾಂತರ ಜನರಿದ್ದಾರೆ. ಹೈದರಾಬಾದ್ ವಿಮೋಚನೆಯ ನಂತರ ರಾಜಕೀಯ ಸೇರದೆ, ಸ್ವಾಮಿ ರಾಮಾನಂದ ತೀರ್ಥರು ಆನಂತರ ಸಾಮಾಜಿಕ ಕಾರ್ಯಗಳಲ್ಲಿ ತೊಡಗಿಕೊಂಡರು.

ಸ್ವಾಮಿ ರಾಮಾನಂದ ತೀರ್ಥರು ೧೯೭೨ ಜನೆವರಿ ೨೨ರಂದು ಹೈದರಾಬಾದಿನಲ್ಲಿ ನಿಧನರಾದರು. ಮಹಾರಾಷ್ಟ್ರದಲ್ಲಿ ಇವರ ಹೆಸರಿನಲ್ಲಿ ವಿಶ್ವವಿದ್ಯಾಲಯವನ್ನು ಸ್ಥಾಪಿಸಲಾಗಿದೆ.

ವರ್ಗ:ಸ್ವಾತಂತ್ರ್ಯ ಹೋರಾಟಗಾರರು
ವರ್ಗ:ಸಮಾಜಸೇವಕರು
ಸೆಪ್ಟೆಂಬರ್ ೨೯

[[]] - ಸೆಪ್ಟೆಂಬರ್ ತಿಂಗಳ ಇಪ್ಪತ್ತೊಂಬತ್ತನೆಯ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೨೭೨ನೇ ದಿನ(ಅಧಿಕ ವರ್ಷದಲ್ಲಿ ೨೭೩ನೇ ದಿನ). ಈ ದಿನದ ನಂತರ ವರ್ಷದಲ್ಲಿ ೯೩ ದಿನಗಳು ಉಳಿದಿರುತ್ತವೆ.
ಪ್ರಮುಖ ಘಟನೆಗಳು

* ೧೯೧೧ - ಇಟಲಿಯು ಒಟ್ಟೊಮನ್ ಸಾಮ್ರಾಜ್ಯದ ಮೇಲೆ ಯುದ್ದ ಘೋಷಿಸಿತು.
* ೧೯೭೧ - ಒಮಾನ್ ಅರಬ್ ಒಕ್ಕೂಟದ ಸದಸ್ಯವಾಯಿತು.
ಜನನ

* ೧೯೩೨ - ಮೆಹ್ಮೂದ್, ಬಾಲಿವುಡ್ ನಟ
* ೧೯೪೩ - ಮೊಹಮ್ಮದ್ ಖತಾಮಿ, ಇರಾನ್‌ನ ರಾಷ್ಟ್ರಪತಿ
* ಕೃಷ್ಣಾನಂದ ಕಾಮತ್
ನಿಧನ
ರಜೆಗಳು/ಆಚರಣೆಗಳು
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ಸೆಪ್ಟೆಂಬರ್‍ನ ದಿನಗಳು
ವರ್ಗ:ಸೆಪ್ಟೆಂಬರ್
ಫೆಬ್ರುವರಿ ೨೦

ಫೆಬ್ರವರಿ ೨೦ - ಫೆಬ್ರವರಿ ತಿಂಗಳಿನ ೨೦ನೇ ದಿನ. ಗ್ರೆಗೋರಿಯನ್ ಕ್ಯಾಲೆಂಡರ್ ವರ್ಷದಲ್ಲಿನ ೫೧ನೇ ದಿನ. ಈ ದಿನದ ನಂತರ ವರ್ಷದಲ್ಲಿ ೩೧೪ (ಅಧಿಕ ವರ್ಷದಲ್ಲಿ ೩೧೫) ದಿನಗಳು ಇರುತ್ತವೆ.
ಪ್ರಮುಖ ಘಟನೆಗಳು

*
ಜನನ

* ೧೯೩೨ - ಮ್ಯಾಗ್ಸೆಸೆ ಪ್ರಶಸ್ತಿ ಪುರಸ್ಕೃತ ರಂಗಕರ್ಮಿ ಕೆ.ವಿ.ಸುಬ್ಬಣ್ಣ
ನಿಧನ

* ೨೦೦೨ - ಕನ್ನಡದ ಸಾಹಿತಿ ಕೃಷ್ಣಾನಂದ ಕಾಮತ
ಹಬ್ಬಗಳು/ಆಚರಣೆಗಳು

*
ಹೊರಗಿನ ಸಂಪರ್ಕಗಳು

* ಇತಿಹಾಸದಲ್ಲಿ ಈ ದಿನ
* ವಿಜ್ಞಾನ ಕ್ಷೇತ್ರದಲ್ಲಿ ಈ ದಿನ
* ದಿ ಹಿಸ್ಟರಿ ಚಾನೆಲ್: ಇತಿಹಾಸದಲ್ಲಿ ಈ ದಿನ
* ಆನ್-ದಿಸ್-ಡೇ ತಾಣ


ವರ್ಗ:ದಿನಗಳು
ವರ್ಗ:ಫೆಬ್ರುವರಿ
ಜ್ಯೋತ್ಸ್ನಾ ಕಾಮತ್

ಡಾ.ಜ್ಯೋತ್ಸ್ನಾ ಕಾಮತ್ (೧೯೩೭-೨೦೨೨) ಒಬ್ಬ ಹೆಸರಾಂತ ಸಂಶೋಧಕಿ, ದಕ್ಷ ಆಡಳಿತಗಾರ್ತಿ ಮತ್ತು ಕನ್ನಡ ಸಾಹಿತ್ಯಲೋಕದಲ್ಲಿ ಬರಹಗಾರ್ತಿ. ಬೆಂಗಳೂರು ಆಕಾಶವಾಣಿಯಲ್ಲಿ ನಿರ್ದೇಶಕಿಯಾಗಿ ಕೆಲಸ ಮಾಡಿದವರು. ಪತಿ ಡಾ.ಕೃಷ್ಣಾನಂದ ಕಾಮತ, ಕನ್ನಡ ಸಾಹಿತ್ಯಲೋಕದಲ್ಲಿ ಚಿರಪರಿತವಾದ ಹೆಸರು. ಮಗ ವಿಕಾಸ್ ಕಾಮತ್, ಸೊಸೆ ಕಿಮ್‌ ಕಾಮತ್,‌ ಹಾಗೂ ಮೊಮ್ಮಗಳು ಮೀನಾ ಕಾಮತ್.‌ಈ ಪರಿವಾರದವರ ಅಂತರಜಾಲ ತಾಣವೊಂದಿದೆ.
ಜನನ,ವಿದ್ಯಾಭ್ಯಾಸ

ಜ್ಯೋತ್ಸ್ನಾ ೧೯೩೭ರಲ್ಲಿ ಉತ್ತರ ಕನ್ನಡ ಜಿಲ್ಲೆಯ ಕುಮಟಾದಲ್ಲಿ ಜನಿಸಿದರು. ತಂದೆ ಗಣೇಶರಾವ್, ವೃತ್ತಿಯಲ್ಲಿ ಪೋಸ್ಟ್ ಮಾಸ್ಟರ್ ಮತ್ತು ತಾಯಿ ಶಾರದಾಬಾಯಿ. ಜ್ಯೋತ್ಸ್ನಾ ಅವರ ವಿದ್ಯಾಭ್ಯಾಸವೆಲ್ಲ ಉತ್ತರ ಕನ್ನಡದಲ್ಲಿ ಮತ್ತು ಧಾರವಾಡಜಿಲ್ಲೆಯಲ್ಲಿ ನಡೆಯಿತು. ಕುಮಟಾದ ಕೆನೆರಾ ಕಾಲೇಜಿನಲ್ಲಿ ೧೯೫೭ರಲ್ಲಿ ಬಿ.ಎ. ಪದವಿ ಪಡೆದರು. ಸಂಸ್ಕೃತ ಹಾಗೂ ಇತಿಹಾಸದಲ್ಲಿ ವಿಶೇಷ ಒಲವಿತ್ತು. ಬಿ.ಎ.ಪದವಿಯ ನಂತರ 'ಡಿಪ್ಲೊಮ ಇನ್ ಎಜುಕೇಷನ್' ನಲ್ಲಿ ಒಂದು ವರ್ಷ ಅಧ್ಯಯನ ಮಾಡಿ ಧಾರವಾಡದ ವನಿತಾ ಹೈಸ್ಕೂಲ್ ನಲ್ಲಿ ಅಧ್ಯಾಪಕಿಯಾಗಿ ಸೇರಿದರು. ಮುಂದೆ ಕರ್ನಾಟಕ ವಿಶ್ವವಿದ್ಯಾಲಯದಲ್ಲಿ ಇತಿಹಾಸದಲ್ಲಿ ಎಂ.ಎ.ಪದವಿ ಗಳಿಸಿದರು.
ವೃತ್ತಿಜೀವನ

ಡಾ.ಬಿ.ಎ.ಸಾಲೆತೊರೆ, ಡಾ.ಪಿ.ಬಿ.ದೇಸಾಯಿ ಮತ್ತು ಡಾ. ಜಿ ಎಸ್ ದೀಕ್ಷಿತ್ ರಂತಹ ಇತಿಹಾಸ ವಿದ್ವಾಂಸರ ಪ್ರಭಾವಕ್ಕೆ ಒಳಗಾಗಿದ್ದ ಜ್ಯೋತ್ಸ್ನಾ ಎರಡು ವರ್ಷ ಸಹಾಯಕ ಸಂಶೋಧಕಿಯಾಗಿ ಕೆಲಸ ನಿರ್ವಹಿಸಿದರು.
ಯುಪಿಎಸ್ ಪರೀಕ್ಷೆಯಲ್ಲಿ ಉತ್ತೀರ್ಣರಾದ ಜ್ಯೋತ್ಸ್ನಾರವರು, ೧೯೬೪ ರಲ್ಲಿ ಧಾರವಾಡ ಆಕಾಶವಾಣಿಯಲ್ಲಿ ಕಾರ್ಯಕ್ರಮ ನಿರ್ವಾಹಕಿಯಾಗಿ ಸೇರಿದರು. ಮುಂದೆ ಕೋಲ್ಕತ, ಜೈಪುರ್, ಮುಂಬಯಿ, ಮೈಸೂರು ಮತ್ತು ಬೆಂಗಳೂರು ನಗರಗಳ ಆಕಾಶವಾಣಿ ಕೇಂದ್ರಗಳಲ್ಲಿ ಸೇವೆ ಸಲ್ಲಿಸಿ ಕೊನೆಗೆ ಬೆಂಗಳೂರು ಆಕಾಶವಾಣಿಯಲ್ಲಿ ನಿರ್ದೇಶಕಿಯಾಗಿ ಕಾರ್ಯ ನಿರ್ವಹಿಸಿ ೧೯೯೪ರಲ್ಲಿ ನಿವೃತ್ತಿ ಹೊಂದಿದರು. ಅವರು ಆಕಾಶವಾಣಿಯಲ್ಲಿ ಕಾರ್ಯ ನಿರ್ವಹಿಸುತ್ತಿದ್ದಾಗ ಬಿತ್ತರಗೊಂಡ ಎರಡು ಕಾರ್ಯಕ್ರಮಗಳನ್ನು- 'ಗಾಂಧಿ-ಒಂದು ಪುನರ್ದರ್ಶನ' ಮತ್ತು 'ಹಿರಿಯರ ಯುಗಾದಿ ಮೇಳ'- ಪುಸ್ತಕರೂಪದಲ್ಲೂ ಪ್ರಕಟಿಸಿದರು.
ಕೃತಿಗಳು

* ಸಂಸಾರದಲ್ಲಿ ಸ್ವಾರಸ್ಯ (ಪ್ರಬಂಧಗಳ ಸಂಕಲನ)
* ಕರ್ನಾಟಕ ಶಿಕ್ಷಣ ಪರಂಪರೆ (ಶಿಕ್ಷಣ)
* ಹೀಗಿದ್ದೇವೆ ನಾವು (ಹಾಸ್ಯ)
* ಮಹಿಳೆ 'ಅಂದು-ಇಂದು'
* ನೆನಪಿನಲ್ಲಿ ನಿಂತವರು
* ನಗೆ ಕೇದಿಗೆ
* ನಗೆ ನವಿಲು
ಪ್ರಶಸ್ತಿಗಳು

೧೯೯೧ ರಲ್ಲಿ ಕರ್ನಾಟಕ ಸರ್ಕಾರವು ಜ್ಯೋತ್ಸ್ನಾ ಅವರಿಗೆ "ರಾಜ್ಯೋತ್ಸವ ಪ್ರಶಸ್ತಿ" ನೀಡಿ ಗೌರವಿಸಿದೆ. ಅವರ 'ಕರ್ನಾಟಕ ಶಿಕ್ಷಣ ಪರಂಪರೆ' ಕೃತಿಗೆ ಉತ್ತಮ ಸಂಶೋಧನಾ ಗ್ರಂಥವೆಂದು ಪರಿಗಣಿಸಿ ಕರ್ನಾಟಕ ಸಾಹಿತ್ಯ ಅಕೆಡಮಿಯಿಂದ ವಿಶೇಷ ಪುರಸ್ಕಾರ ದೊರೆತಿದೆ. ಕನ್ನಡ ಸಾಹಿತ್ಯ ಸಂಶೋದನೆಗಾಗಿ 'ಕಿಟ್ಟಲ್ ಪುರಸ್ಕಾರ' ದೊರೆತಿದೆ.
ನಿಧನ

೮೬ ವರ್ಷದ ಜೋತ್ಸ್ನ ಕಾಮತ್ ರವರು ಸುಮಾರು ಸಮಯದಿಂದ ಕ್ಯಾನ್ಸರ್ ಕಾಯಿಲೆಯಿಂದ ಬಳಲುತ್ತಿದ್ದು ಬೆಂಗಳೂರಿನಲ್ಲಿ ಅವರ ಮಲ್ಲೇಶ್ವರಂ ಬಡಾವಣೆಯ ಮನೆಯಲ್ಲಿ ೨೪,ಆಗಸ್ಟ್, ೨೦೨೨ ರಂದು ನಿಧನರಾದರು.
ಹೊರಗಿನ ಸಂಪರ್ಕಗಳು

* ಜ್ಯೋತ್ಸ್ನಾ ಕಾಮತ್‌ರವರ ಅಂತರಜಾಲ ಪುಟ
ಉಲ್ಲೇಖಗಳು

ವರ್ಗ:ಕನ್ನಡ ಸಾಹಿತ್ಯ
ಜ್ಯೋತ್ಸ್ನಾ ಕಾಮತ್
ಜ್ಯೋತ್ಸ್ನಾ ಕಾಮತ್
ವರ್ಗ: ಆಕಾಶವಾಣಿ ನಿರ್ದೇಶಕಿ